ai4bharat/Pralekha huggingface dataset:
وزیراعظم کا دفتر
وزیر اعظم نے مالدیپ کی عوامی مجلس کے اسپیکر جناب محمد نشید سے ملاقات کی
نئی دہلی، 13/دسمبر۔ مالدیپ کی عوامی مجلس کے اسپیکر جناب محمد نشید نے وزیر اعظم جناب نریندر مودی سے ملاقات کی۔ جناب محمد نشید راجیہ سبھا کے چیئرمین اور لوک سبھا کے اسپیکر کی مشترکہ دعوت پر ہندوستان آئے ہیں۔
جناب محمد نشید کا خیرمقدم کرتے ہوئے وزیر اعظم جناب نریندر مودی نے کہا کہ ہندوستان اور مالدیپ کی پارلیمنٹ کے درمیان تعلق ہند- مالدیپ تعلقات کے کلیدی عنصر کی حیثیت رکھتا ہے۔ اس کے ساتھ ہی وزیر اعظم نے اپنے اس اعتماد کا اظہار بھی کیا کہ جناب محمد نشید کے موجودہ دورۂ ہند سے ہندوستان اور مالدیپ کے درمیان رابطوں اور دوستانہ مراسم کو مزید مستحکم کرے گا۔
وزیر اعظم نے پچھلے سال ماہ جون میں اپنے سفر مالے کا ذکر کرتے ہوئے جناب نشید کی قیادت کی ستائش کرتے ہوئے کہا کہ مالدیپ کی عوامی مجلس کے اسپیکر موصوف کی قیادت سے مالدیپ میں جمہوریت کو مضبوطی اور استحکام حاصل ہوا ہے۔ وزیر اعظم نے اس موقع پر ہندوستان کی اس عہد بستگی کا بھی اعادہ کیا کہ ایک مستحکم، خوشحال اور پرامن ایسے مالدیپ کے لئے مالدیپ کی سرکار کے ساتھ ہندوستان اپنا تعاون اور کوششیں جاری رکھے گا، جہاں دوست دار ملک مالدیپ کے لوگوں کے عزائم کی خوش اسلوبی کے ساتھ پورے ہوسکیں گے۔
وزیر اعظم جناب نریندر مودی کی خیرمقدمی تقریر کے جواب میں عوامی مجلس کے اسپیکر جناب محمد نشید نے ہند- مالدیپ تعلقات کو مستحکم بنانے کی کوششوں کے لئے وزیر اعظم جناب نریندر مودی کی کوششوں کا شکریہ ادا کیا۔پچھلے سال مالدیپ میں نئی سرکار کی قیام کے بعد سے ہند – مالدیپ تعلقات کے استحکام کے لئے وزیراعظم جناب نریندر مودی کی کوششیں مسلسل جاری رہی ہیں۔ جناب محمد نشید نے اس بات کے لئے بھی وزیر اعظم کا شکریہ ادا کیا کہ مالدیپ کے عوام کے لئے مالدیپ کی ترقی کے لئے ہندوستان کا تعاون خوش آئند رہا ہے۔ انھوں نے اپنے اس موقف کا بھی اعادہ کیا کہ مالدیپ کی سرکار ہندوستان کو ترجیح و اوّلیت دینے کی پالیسی جاری رکھے گی اور پارلیمانی وفد کے دورے سے ہندوستان اور مالدیپ کے درمیان دوستی میں مزید اضافہ ہوگا۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ س ش۔م ر
UN-5836
(Visitor Counter : 67
بجلی کی وزارت
این ٹی پی سی نے حبب الوطنی کے جوش کے ساتھ منایا ’ہرگھر ترنگا‘ابھیان
این ٹی پی سی لمٹیڈ حب الوطنی کے جذبے اور جوش کے ساتھھ ’ہر گھر ترنگا‘مہم منا رہا ہے۔’ہرگھر ترنگا‘مہم ’آزادی کا امرت مہوتسو‘کے تحت آتی ہےاور اسے ملازمین ، معاونین اور آس پاس رہنے والے لوگوں کو گھروں پر ترنگالانے اور ہندوستان کے آزادی کے 75ویں سال کا اعزاز کرنے کے لئے اس لہرانے کو بڑھاوا دینے کے لئے شروع کیا گیا ہے۔
این ٹی پی سی اپنے پروجیکٹو کے مقامات پر آس پاس کی مقامی برادریوں کو ترنگا تقسیم کررہا ہے، تاکہ وہ اس کے ساتھ ہندوستان کے آزادی کے 75ویں سال کا اور ’ہرگھر ترنگا‘مہم کا جشن مناسکے۔
این ٹی پی سی کے ملازم ’آزادی کا امرت مہوتسو‘کے موقع پر اپنے اپنے گھروں پر جھنڈا لہرا رہے ہیں۔ملازمین نے’ہر گھر ترنگا‘کے جذبے کو منانے اور ہندوستانی جھنڈے کے ساتھ اپنی تصویروں کی نمائش کرنے کے لئے www.harghartiranga.comپررجسٹریشن کرایا ہے۔
اس پہل کے پیچھے کا مقصد لوگوں کے دلوں میں حب الوطنی کے جذبے کو بیدار کرنا اور انہیں ہندوستان کی آزادی کے لئے ملک کے مجاہدین آزادی کے ذریعے دی گئی قربانیوں کو یاد دلانا ہے اور ہندوستانی قومی پرچم کے بارے میں بیداری کو بڑھاوا دینا ہے۔
بندرگاہوں، جہاز رانی اور آبی راستوں کی وزارت
بھارتیہ بندرگاہوں کے بل 2020 کا مسودہ ، عوامی صلاح مشورے کے لیے جاری کیا گیا
یہ بل بھارتی بحری شعبے میں خاص طور پر مزید سرمایہ کاری کے لیے یکسر تبدیلی لانے والا ہوگا : جناب منسوکھ منڈاویہ
نئی دہلی،11دسمبر ،2020 / بندرگاہوں ، جہاز رانی اور آبی راستوں کی وزارت نے بھارتیہ بندرگاہوں کے بل 2020 کا مسودہ عوامی صلاح مشورے کے لیے جاری کر دیا ہے۔ یہ بل بھارتی بندرگاہوں کے قانون 1908  کی جگہ لے گا۔
بھارتی بندرگاہوں کے بل 2020 کے مسودے میں بندرگاہوں کی منظم ترقی اور دیرپا فروغ کی بات کہی گئی ہے تاکہ موثر انتظامیہ اور بندرگاہوں کے بندوبست کے زیادہ سے زیادہ استعمال کے لیے بندرگاہوں کے شعبے میں مزید سرمایہ کاری کو راغب کیا جا سکے۔ مجوزہ بل کے تحت بندرگاہوں کے تحفظ کی سہولت ان بندرگاہوں پر جن پر کام کاج نہیں کیا جا رہا ہے موجودہ صورتحال کا جائزہ لیے جانے کے اقدامات مہیا کرے گا۔ اس سے نئی بندرگاہوں کی تشکیل اور موجودہ بندرگاہوں کے بندوبست کے لیے ایک بہتر جامع ضابطہ جاتی لائحہ عمل تشکیل دے کر بھارتی بحریہ اور بندرگاہوں کے شعبے میں مزید سرمایہ کاری کی یقین دہانی ہوگی۔
مجوزہ بل کی ان تازہ ترین شقوں سے بندرگاہوں کی حفاظت ، سلامتی ، آلودگی پر کنٹرول ، کارکردگی سے متعلق معیارات اور دیرپائیگی کی یقین دہانی ہوگی۔ اس بل سے سبھی تازہ ترین ان کنوینشنز اور پروٹوکولز کی یقین دہانی ہوگی جن میں بھارت ایک فریق ہے۔ اس سے بحری حفاظت اور سلامتی کو صحیح معنوں میں فروغ حاصل ہوگا۔ اس بل سے بندرگاہوں اور ان کے نیٹ ورک کو سائنسی طور پر ترقی دینے میں بھی مدد ملے گی۔
اس بل میں بندرگاہوں کے شعبے کے بارے میں منصوبہ بندی کرنے اور اس کو ترقی دینے کے لیے ایجنسیوں اور اداروں کے قیام اور طور طریقوں کو آسان بنانے کی راہ میں حائل رکاوٹوں کو دور کر کے بھارتی بحریہ اور بندرگاہوں کے شعبے میں صنعت کاری اور نجی سرمایہ کاری کے موقعوں میں اضافہ ہوگا۔
بھارتی بندرگاہوں کے بل 2020 کا مسودہ عوامی رائے اور تجاویز کے لیے نیز عوامی صلاح مشورے کے مقصد سے جاری کیا گیا ہے۔ یہ مسودے http://shipmin.gov.in/sites/default/files/IPAbill.pdfاس لنک پر دستیاب ہے اور تجاویز 24 دسمبر 2020 تک sagar.mala[at]nic[dot]inپر بھیجی جا سکتی ہیں۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
11.12.2020
U –8023
(Visitor Counter : 171
جل شکتی وزارت
جل شکتی کے وزیرگجیندرسنگھ شیخاوت نے جنوبی ریاستوں میں جل جیون مشن کا جائزہ لیا:جلداقدامات کرنے کی ضرورت پرزوردیا
نئی دہلی ،11 نومبر :جل شکتی کے مرکزی وزیرجناب گجیندرسنگھ شیخاوت نے جل جیون مشن سے متعلق کام کرنے کی فوری ضرورت پر زوردیاکیونکہ مشن کا پہلاچھ مہینہ مشن کی کامیابی کے لئے کلیدی اہمیت کاحامل ہے ۔وہ آج حیدرآباد میں جل جیون مشن کی علاقائی جائزہ میٹنگ میں اظہارخیال کررہے تھے ۔ علاقائی جائزہ میٹنگ آندھراپردیش ، کرناٹک ، کیرلا ، تمل ناڈو ، تلنگانہ کی ریاستوں اورمرکز کے زیرانتظام کے علاقے پڈوچیری اور لکش دیپ پرمشتمل تھی ۔
جائزہ میٹنگ کے دوران جنوبی ریاستوں میں پانی سے متعلق اسکیموں کی تیاریوں اورپیش رفت کا جائزہ لیاگیااورآگے کی راہ کے بارے میں تبادلہ خیال کیاگیا۔جل شکتی کی وزارت کے پینے کے پانی اورصفائی ستھرائی کے محکمے کے سکریٹری پرمیشورن ایّرنے پروگرام کے موثرنفاذ کے لئے جن اقدامات کی ضرورت ہے ان کو اجاگرکیا۔ انھوں نے ہرایک کنبے کو پائپ والا پینے کے پانی کاکنکشن فراہم کرنے اورمالیاتی بندوبست کے نظام میں ہمواری پیداکرنے کے لئے موجودہ اسکیموں میں تبدیلیوں کی ضرورت زوردیا۔ انھوں نے ریاستوں کو یقین دلایاکہ سہل طریقے سے مرکز کی جانب سے فنڈز جاری کئے جائیں گے ۔ انھوں نے ریاستوں کو مشورہ دیاکہ وہ سووچھ بھارت مشن کے فوائدکو پائیداررکھنے کا تصورکرکے اقدامات کریں ۔ ریاستوں کو اگلے مرحلے میں کئے جانے والے اقدام کے بارے میں جانکاری دی گئی اور یہ اقدام اوڈی ایف پلس ہے تاکہ صفائی ستھرائی کی رفتارکو برقراررکھاجاسکے ۔
73ویں یوم آزادی کے موقع پر وزیراعظم نریندرمودی کے ذریعہ اعلان کردہ جل جیون مشن  کا مقصد سال 2024تک ملک کے دیہی علاقوں میں ہرایک کنبے کو پائپ والا پینے کے پانی کا کنکشن  فراہم کرنا ہے ۔حکومت ہند اورریاستی حکومتیں اس مقصد کو حاصل کرنے کے لئے مل کر کام کریں گی ۔ ملک کے تقریبا 40.60کروڑدیہی کنبے کو پینے کے پانی کا کنکشن فراہم کیاجائے گا۔ اس مشن کی عبوری مجوزہ لاگت 3.60لاکھ کروڑروپے ہے۔
پینے کے پانی اورصفائی ستھرائی کا محکمہ جو کہ اس مشن کو نافذ کررہاہے ، اس اعلان کے علاوہ علاقہ وارشراکت داروں کی مشاورتی ورک شاپوں کا بھی انعقاد کررہاہے ۔ جل جیون مشن سے متعلق شراکت داروں کے ساتھ اس طرح کے پانچ ورکشاپوں کا انعقاد پہلے ہی کیاجاچکاہے ۔
آج کی اس جائزہ میٹنگ کی صدارت جل شکتی کے مرکزی وزیرجناب گجیندرسنگھ شیخاوت نے کی ۔ اس جائزہ میٹنگ میں آندھراپردیش کے آبی وسائل کے وزیرڈاکٹرپی انل کمار،کرناٹک کے دیہی ترقیات ، پی آراور نوجوانوں کی خدمات کے وزیرکے ایس ایشوراپا، تلنگانہ کے دیہی ترقیات ، پی آراورایم بی کے وزیر ، دیاکرراو بھی موجودتھے ۔ اس ورکشاپ کے دوران پانی کے شعبے سے تعلق رکھنے والے ان ریاستوں اور مرکزی /ریاستی اداروں کے 120عہدیداروں نے شرکت کی ۔ اس میٹنگ کے دوران جل جیون مشن  کے نفاذ کے لئے مجوزہ طورطریقوں کے بارے میں شراکت داروں کے ساتھ تفصیلی تبادلہ خیال کیاگیا۔
میٹنگ کے بعد جناب گجیندرسنگھ شیخاوت نے ریاست تلنگانہ میں پانی اورصفائی ستھرائی سے متعلق امورپر تبادلہ خیال کرنے کے لئے تلنگانہ کے وزیراعلیٰ ، کے چندشیکھرراو کے ساتھ ایک دوطرفہ میٹنگ کی ۔
مکانات اور شہری غریبی کے خاتمے کی وزارت
سی پی ڈبلیو ڈی نے اپنا 167واں سالانہ دن منایا
نئی دہلی،12 جولائی ،2021 / تعمیرات عامہ کے مرکزی محکمے  نے 12 جولائی، 2021 کو قوم کے لیے اپنی شاندار خدمات کا 167 واں سالانہ دن منایا۔ وبا کی وجہ سے یہ تقریب ڈیجیٹل طریقے سے معمولی انداز میں منعقد کی گئی۔
ہاؤسنگ اور شہری امور کے مرکزی وزیر جناب ہردیپ سنگھ پوری نے اس موقعے پر مہمان خصوصی کے طور پر شرکت کی اور ہاؤسنگ و شہری امور کے وزیر مملکت جناب کوشل کشور نے اس تقریب میں اعزازی مہمان کے طور پر شرکت کی۔ اس تقریب میں ہاؤسنگ اور شہری امور کی وزارت کے سکریٹری جناب درگا شنکر مشرا نے بھی شرکت کی۔
افتتاحی تقریب کے دوران ان اہم شخصیتوں کے ہاتھوں چار تکنیکی اشاعتوں، سی پی ڈبلیو ڈی فلورل ٹیبلیو : ایک مجموعہ، ای آر پی ای – ماڈیولس ، نرمان بھارتی – سی پی ڈبلیو ڈی کی اپنی اشاعت اور سی پی ڈبلیو ڈی کی ٹیلیفون ڈائریکٹری 2021 کا اجرا کیا گیا۔ تقریب کے دوران سی پی ڈبلیو ڈی کی سرگرمیوں اور حصولیابیوں پر مبنی ایک مختصر فلم کی بھی نمائش کی گئی ۔
اس موقعے پر ، محکمے کے بہترین کارکردگی انجام دینے والے افسران کو سی پی ڈبلیو ڈی تمغے بھی عطا کیے گئے۔ اس کے بعد سی پی ڈبلیو ڈی کے افسران اور دیگر ماہرین کی طرف سے تکنیکی پرزینٹیشنز بھی دیئے گئے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –6472
(Visitor Counter : 149
وزارت سیاحت
وزارت سیاحت نے ’نیلا ندی کی کھوج ‘پر ’دیکھو اپنا دیش ‘ویبنار سیریز کے 17 ویں اجلاس کا انعقاد کیا
نئی دہلی،10مئی 2020/حکومت ہند کی وزارت سیاحت کے ذریعہ 9 اپریل 2020 کو منعقدہ ’نیلا ندی کی کھوج‘ عنوان پر ’دیکھو اپنا دیش‘ ویبنار کے 17ویں اجلاس کے مقصد سے ویزیٹرس کے لئے اہم اور بامعنی سفر کے تجربات کا مظاہرہ کرنا تھا۔جن کی پیش کش ایسے مقامات کے ذریعہ کی جاتی ہے جہاں نسبتاً کم سفر کئے گئے ہوں۔
دا بلیو یانڈر کے بانی گوپی ناتھ پارایل ، مصنف اور کہانی نگاراور انٹاک پالکڑ کے ذریعہ پیش کئے گئے وبینار میں شراکت داروں کو کیرل میں بھارتہاپوزا کی شکل میں مشہور ندی نیلاسوکے ساحلی علاقوں کے کم جانے جانے والے شہروں اور گاؤں کا سفر کرایا جو سمجھدار مسافروں اور کھوج بینوں کا بے حد انوکھااور حیرت انگیز تجربہ فراہم کرتا ہے۔
نیلا ندی کی کھوج کی کہانی ذمہ دار سیاحوں کے اصولوں کا مظاہرہ کرنے پر منحصر تھی جو کسی مقام ، وہاں رہنے والے لوگوں سے متعلق انوکھے پن کی کھوج کرتے ہیں اور اسے ان لوگوں کے ساتھ مشترک کرتے ہیں جو، وہاں کا سفر کرتے ہیں۔ پیش کردہ لوگوں نے مقامی کھانے، تہواروں، فنکاروں ، روایات اور ان مقامات ، جہا ں کا سفر وہ لوگ کرتے ہیں، وہاں قدرت کو محفوظ کرنے ، قدرتی نظاروں،وراثت اور معاشرے کے بارے میں بھی بتایا۔
ویبنار میں جن مقامات کی تصویر کشی کی گئی، وہ کیرل کے تالاب کا ،تریسور اور مالا پورم ضلعوں میں واقع ہیں، جہاں کوئمبٹور ، کوچی اور کوزی کوڈ ہوائی اڈوں کے ذریعہ ہوائی جہاز سے آسانی سے پہنچا جاسکتا ہے اور وہ ریل اور سڑک نیٹ ورک سے اچھی طرح جڑیں ہیں۔
دیکھو اپنا دیش ویبنار سیریز کا مقصد گھریلو سیاحت کو بڑھاوا دینا ہے۔ فی الحال لاک ڈاؤن کی مدت کے دوران، وزارت سیاحت ٹورازم صنعت کے اسٹیک ہولڈر اور ملک کے شہریوں کے ساتھ جڑنے کی ہرممکن کوشش کررہی ہے، جس سے کہ سفر سے متعلق رکاوٹوں پر لگی پابندیوں کو ہٹانے کے بعد ہندستان کے اندر ہی سفر کو لے کر ان کی دلچسپی بناکر رکھی جاسکے۔ ان ویبناروں میں حصہ لینے والوں میں سیاحتی اسٹیک ہولڈر، طلبا اور ملک بھر کے عام لوگ شامل ہیں۔
ویبناروں کے یہ اجلاس اب https://www.youtube.com/channel/UCbzIbBmMvtvH7d6Zo_ZEHDA/featured۔ اور حکومت ہند کی وزارت سیاحت کے تمام سوشل میڈیا ہینڈلس پر دستیاب ہیں۔
اوڈیشہ بھارت کی سب سے اعلی پوشیدہ پہیلی اگلے ویبنار کو 12 مئی کو 11 بجے صبح منعقد کیا جانے کا پروگرام https://bit.ly/OdishaDAD۔ پر جاکر رجسٹریشن کرایا جاسکتا ہے۔
م ن۔ ش ت ۔ ج
Uno-2425
(Visitor Counter : 155
کامرس اور صنعت کی وزارتہ
جی ای ایم نے پروجیکٹ مینجمنٹ یونٹ کے لئے اترپردیش ریاست کے ساتھ ایک مفاہمت نامے پر دستخط کئے
نئی دہلی،27؍جنوری، کامرس اور صنعت کی وزارت کے کامرس کے محکمے کے تحت کام کرنے والے گورنمنٹ ای – مارکیٹ پلیس  نے اترپر دیش ریاست میں ایک جی ای ایم آرگنائزیشنل ٹرانسفارمیشن ٹیم  پروجیکٹ مینجمنٹ یونٹ  قائم کرنے کے لئے حکومت اتر پردیش کے ساتھ ایک مفاہمت نامے پر دستخط کئے ہیں۔
اس مفاہمت نامے کا مقصد ان دونوں اداروں کے حصول یابی کے رہنما خطوط کی ہم آہنگی اور مسلسل حصول یابی کی صلاحیت پیدا کرنے کے لئے سسٹم کی یکجہتی کی رفتار تیز کرنا ہے۔ اس مفاہمت نامے کے تحت قائم کی جانے والی پی ایم یو کی وجہ سے اترپردیش کی اہم ایس ایم ایز کے لئے جی ای ایم ، وزارت خزانہ ، حکومت ہند کے ساتھ لین دین کرنے میں آسانی ہوگی اور مرکزی اور ریاستی حکومتوں کی وزارتیں اور محکمے نتائج پر مبنی خود انحصاری ماڈل پر جی او ٹی ٹی کی خدمات حاصل کرنے پر غور کریں گے۔ جی ا و ٹی ٹی حصول یابی کے طریقہ کار کو پھر سے وضع کرنے اور آن لائن مارکیٹ پلیس سے زیادہ سے زیادہ فائدہ حاصل کرنے کی صلاحیت میں اضافے کے لئے خریدار ایجنسی کی مدد کرے گی۔
اس مفاہمت نامے پر جی ای ایم کے سی ای او تلین کمار اور ایم ایس ایم ای اور بر آمدت کی ترقی کے محکمے کے پرنسپل سکریٹری نونیت سہگل نے 25 جنوری 2020 کو دستخط کئے۔ اس موقع پر کابینہ کے وزیر سدھارتھ ناتھ سنگھ اور حکومت اترپردیش کے وزیر مملکت اودے بھان سنگھ بھی موجود تھے۔
پنجاب کے بعد حکومت اترپر دیش دوسری ریاست ہے جو شمولیت والی ،کارگر اور شفاف حصول یابی کے مقصد کے لئے اس کایا پلٹ کردینے والی پہل کے مؤثر استعمال کے لئے جی او ٹی ٹی - پی ایم یو قائم کرے گی ۔ مرکزی سرکاری شعبے کی صنعتوں میں سیل پہلے ہی ایک پی ایم یو قائم کرنے کے لئے مفا ہمت نامے پر دستخط کرچکی ہے۔ بہت سی دیگر ریاستیں اور مرکزی سرکاری شعبے کی صنعتیں جی او ٹی ٹی - پی ایم یو قائم کرنے کی کوشش کررہی ہیں۔
۔۔۔۔۔۔۔۔۔۔۔۔۔۔۔۔۔۔

U-371
(Visitor Counter : 81
وزیراعظم کا دفتر
وزیراعظم نےبرازیل کے صدارتی انتخابات میں کامیابی پر جناب لوئز اناکیو لولا ڈی سلوا کو مبارکباد پیش کی
وزیراعظم جناب نریندر مودی نے رازیل کے صدارتی انتخابات میں کامیابی پر جناب لوئز اناکیو لولا ڈی سلوا کو مبارکباد پیش کی ہے۔
وزیراعظم کے دفتر سے ایک ٹویٹ میں کہا گیا :
’’جناب لوٹا ڈی سلوا کو برازیل کے صدارتی انتخاب میں کامیابی حاصل کرنے پر مبارکباد۔ میں امید کرتاہوں کہ ہم اپنےدو طرفہ رشتوں کو مزید گہرے کرنے اورانہیں توسیع دینے کے لئےنیز عالمی امور پر اپنےتعاون کو بڑھانے کے لئےنزدیکی طور پر مل کر کام کرتے رہیں گے ‘‘۔
صحت اور خاندانی بہبود کی وزارت
کووڈ-19 کی تازہ ترین صورتحال
ہندوستان میں فعال کیسوں کی مجموعی تعداد گھٹ کر913378 ہوئی ۔
گزشتہ چوبیس گھنٹوں کے دوران روزانہ نئے کیسوں کی تعداد 60471 ہوئی۔جو 75 دنوں کے اندر سب سے کم ہے۔
اب تک ملک بھر میں مجموعی طور پر 28280472 لوگ شفایاب ہوچکے ہیں۔
گزشتہ چوبیس گھنٹوں کے دوران 117525 مریض صحت یاب ہوئے۔
لگاتار 33 ویں دن بھی صحت یابیوں کی تعداد روزانہ نئے سامنے آنے والے کیسوں کی تعداد سے زیادہ رہی۔
صحت یابیوں کی شرح بڑھ کر 95.64 فیصد تک پہنچی۔
ہفتہ وار مثبت شرح اس وقت 4.39 فیصد پر قائم ہے۔
ہفتہ وار مثبت معاملوں کی شرح 5 فیصد سے نیچے گئی جو اس وقت 4.39 فیصد ہے۔
روزانہ مثبت معاملوں کی شرح 3.45 فیصد ہے، لگاتار 8 ویں دن 5 فیصد سے کم۔
ٹیسٹنگ صلاحیت میں بڑے پیمانے پر اضافہ کیاگیا، مجموعی طور پر 38.1 کروڑ ٹیسٹ منعقد کئے گئے۔
ملک گیر ٹیکہ کاری مہم کے تحت اب تک 25.90 کروڑ ویکسین کی خوراکیں دی جاچکی ہیں۔
مواصلات اور اطلاعاتی ٹیکنالوجی کی وزارت
’’برِکس ممالک بین الاقوامی ٹیلی کمیونیکیشن یونین  فورم سے متعلق‘‘ ٹیلی کام؍آئی سی ٹی سرگرمیوں میں تعاون جاری رکھیں گے:سنجے دھوترے
برِکس مواصلاتی وزراء کی چھٹی میٹنگ آج ورچوول طریقے پر ہوئی
اہم شعبوں میں برِکس ممالک کے درمیان تعاون کا سلسلہ جاری رکھنے کے لئے وسیع اتفاق رائے قائم ہوا؛ ان شعبوں میں کووڈ-19 کے خلاف جنگ میں آئی سی ٹی کا رول ، آئی سی ٹی کے استعمال میں اعتماد اور سیکورٹی کا ماحول تیار کرنا، بچوں کا آن لائن تحفظ، دیہی علاقوں میں رہنے والے لوگوں کو رسائی اور کنکٹی ویٹی سہولت دستیاب کرانا شامل ہیں
حکومت ہند کے مواصولات ، الیکٹرونکس و اطلاعاتی ٹیکنالوجی اور تعلیم کے وزیر مملکت جناب سنجے دھوترے نے 17 ستمبر 2020ء کو ورچوول طریقے پر منعقدہ برکس ممالک کے وزرائے مواصلات کی چھٹی میٹنگ کے دوران بھارت کی طرف سے اس میٹنگ میں شرکت کی۔میٹنگ کی میزبانی روس کی ڈیجیٹل ترقی ، مواصلات اور ماس میڈیا کے نائب وزیر جناب میکسِم پارشن نے کی۔فیڈیریٹیو ریپبلک آف برازیل کے وزیر مواصلات جناب فیبیو سلسٹینو میسکوئیٹا ڈی فاریا ، عوامی جمہوریہ چین کی صنعت اور اطلاعاتی ٹیکنالوجی کی وزارت کے وزیر جناب شیاؤ یاکنگ اور جمہوریہ جنوبی افریقہ کے مواصلات ، ٹیلی مواصلات اور ڈاک خدمات کی وزیر محترمہ اسٹیلا ٹیمبیسادابینی –ابراہمس نے اپنے ممالک کی نمائندگی کی۔
میٹنگ کے دوران اہم شعبوں میں برِکس ممالک کے درمیان تعاون کا سلسلہ جاری رکھنے کے لئے وسیع اتفاق رائے قائم ہوا۔ ان شعبوں میں کووڈ-19 کے خلاف جنگ میں آئی سی ٹی کا رول،آئی سی ٹی کے استعمال میں اعتماد اور سیکورٹی کا ماحول تیار کرنا، بچوں کا آن لائن تحفظ،دیہی علاقوں میں رہنے والے لوگوں اور معذور افراد کے گروپوں کو رسائی اور کنکٹی ویٹی سہولت دستیاب کرانا اورپائیدار ترقیاتی اہداف کے حصول میں ڈیجیٹل معیشت کا رول شامل ہیں۔
جناب سنجے دھوترے نے فیلڈ فورس اور کووڈ-19جانبازوں کے طورپر کام کرنے والے ٹیلی کام نیٹ ورکس کے منیجروں کی ستائش کی۔ وزیر موصوف نے کووڈ کے بندوبست کے لئے بھارتی حکومت کے ذریعے کئے گئے متعدد اقدامات پر بھی روشنی ڈالی، جن میں آروگیہ سیتو ایپ، کووڈ کورنٹائن الرٹ سسٹم، کووڈ ساؤدھان ، اپنے گھر لوٹ رہے مہاجر مزدوروں کو نقل و حمل کی سہولت بہم پہچانے کے لئے آئی سی ٹی سولیوشنز ، گھر سے کام اور گھر سے ہی سیکھنے کی سہولت بہم پہنچانے کےلیے سستے ویڈیو کانفرنسنگ سولیوشنز کا اندرون ملک فروغ شامل ہیں۔
جناب سنجے دھوترے نے بھارت کو ڈیجیٹل اعتبار سے شمولیت پر مبنی بااختیار سماج کی شکل میں تبدیل کرنے کے لئے، جس میں ڈیجیٹل کنکٹی ویٹی ملک کے ہر شہری کو دستیاب ہو، وزیر اعظم جناب نریندر مودی کے ذریعے شروع کئے گئے ایک اہم پروگرام ‘‘ڈیجیٹل انڈیا کے تحت ٹیلی مواصلات اور آئی سی ٹی کی ترقی کو تقویت دینے کےلئے حکومت ہند کے ذریعے اٹھائے گئے متعدد اقدامات سے برِکس ممالک کو واقف کرایا ۔ انہوں نے پی پی پی کے اختراعاتی ماڈل ، شمال مشرق کے پہاڑی علاقوں اورانڈمان و نکو بار جزائر کے دور دراز واقع جزائر کو جوڑنے کے لئے دیگر پروجیکٹوں کے توسط سے مقامی عوام کو شامل کرکے250,000 گرام پنچایتوں کو کنکٹ کرنے کے مقصد سے بنائے گئے ‘‘بھارت نیٹ’’پر بھی روشنی ڈالی۔ وزیر موصوف نے پرسنل ڈیٹا کے تحفظ کے لئے حکومت ہند کے ذریعے کئے گئے اقدامات کا بھی ذکر کیا۔
برِکس کے وزرائے مواصلات کی میٹنگ سالانہ ہوتی ہے، جس کی صدارت اس کے رکن ممالک یعنی برازیل، روس، بھارت، چین اور جنوبی افریقہ باری باری سے کرتے ہیں۔بھارت 2021ء میں اپنی میزبانی میں ہونے والی برکس وزرائے مواصلات کی اگلی میٹنگ کی صدارت کرے گا۔
سائنس اور ٹیکنالوجی کی وزارت
کیرالہ پر مبنی اسٹارٹ اپ نے قومی سطح پر دو پروقار ایوارڈ ز جیتے
کیرالہ پرمبنی طبی ٹکنالوجی اسٹارٹ اپس کو بھارت سرکار کے طبی ڈیوائس زمرے میں اسٹارٹ اپ انڈیا گرانڈ چیلنج 2021 کافاتح قرار دیا گیا ہے۔
سائنس اور ٹکنالوجی ڈپارٹمنٹ کے ایک خو د مختار ادارےشری چترا ٹرینول انسٹی ٹیوٹ فار میڈیکل سائنسز اینڈ ٹکنالوجی، تھیرو اننتا پورم کے ایس سی ٹی آئی ایم ایس ٹی ٹائم ٹکنالوجی بزنس انکوبیٹر کے ذریعہ انکیوبیٹک اسٹارٹ اپ ساسکین میڈیٹک نے بھارت سرکار کے دواسازی کے محکمہ کے ساتھ اسٹارٹ اپ انڈیا اور انویسٹ انڈیا ڈاٹ آرگ کے ذریعہ منعقد گرانڈ چیلنج میں 15 لاکھ روپئے کا نقدفرانٹ آف آئی این آر حاصل کیا۔
نیتی آیوگ کے سی ای او جناب امیتابھ کانت کی جانب سے اس ایوارڈ کا اعلان کیا گیا ۔ اس ایوارڈ کا سخت تخمینہ لگانے کے عمل کے بعد اعلان کیا گیا۔ اور ساسکین میڈیٹیک کو اس گرینڈ چیلنج میں حصہ لینے وا لے 310 اسٹارٹ اپ میں سے منتخب کیا گیا ہے۔
سیس کین میڈیٹیک نے منہ میں کینسر سے قبل زخم کی شروعات میں پتہ لگانے کے لئے ایک بالکل صحیح کفایتی آلہ اورل اسکین تیار کیا ہے۔ یہ ایک بایو فوٹونکس ٹکنالوجی پر مبنی آلہ ہے اوراس کے کلینکل آزمائش کےنتائج کو ایک سائنسی جریدے میں بھی شائع کیا ہے۔ اورل اسکین اکتوبر 2020 میں شروع کیا گیا تھا اور یہ بھارت میں 8 ریاستوں میں پہنچ چکا ہے۔ سیس کین کا دوسرا پروڈکٹ سروی اسکین سروائیکل کینسر کی اسکریننگ اور سروائکل کینسر کے جلد پتہ لگانے کے لئے ایک ہاتھ سے چلنے والا غیر جراحتی آلہ کو جلد جاری کیا جائے گا۔ اسٹارٹ اپ کو حال ہی میں انجنی مشلیکر فاؤنڈیشن کی طرف سے انجنی مشلیکر انکلیوسیو انوویشن اوارڈ -2021 کےفاتح کے طور پر بھی چنا گیا تھا۔ جو پورے ملک سے درخواستوں کاجائزہ لینے کے بعد ایک ممتاز جیوری کے ذریعہ سائنس، ٹکنالوجی اور اختراع کے شعبے میں سماج کے لئے اقدار کو بڑھاوا دینے والے لوگوں کی پہچان کرنے، اوارڈ دینے اور حوصلہ افزائی کرنے میں مصروف ہے۔
سیس کین کی بنیاد ڈاکٹر سبھاش نارائن نے ڈالی تھی جو کہ ایک سائنسداں ہونے کے ساتھ ساتھ ایک بایومیڈیکل صنعت کار بھی بن گئے ہیں۔ نارائن کافوکس بایوفوٹونک اور متعلقہ ٹکنالوجیوں کی بنیاد پر کینسر کی د یکھ بھال اوراسکریننگ کے لئے سستی صحت مند دیکھ بھال، پروڈکٹس اور حل کو فروغ دینے پر ہے۔ اسے بی آئی آر اے سی کابایوٹکنالوجی اگنیشین گرانٹ  بھی حاصل ہوا ہے اور اورل اسکین تیار کرنے کے لئے بھارت سرکارکے سائنس اور ٹکنالوجی ڈپارٹمنٹ کی ندھی سیڈ حمایت بھی حاصل ہوئی ہے۔
وزیراعظم کا دفتر
وزیر اعظم نے بھوگی کے موقع پر عوام کو مبارکباد پیش کی
وزیر اعظم جناب نریندر مودی نے بھوگی کے موقع پر عوام کو مبارکباد پیش کی۔
ایک ٹوئیٹ میں وزیر اعظم نے کہا؛
’’بھوگی کے موقع پر نیک خواہشات۔سبھی کی خوشی اور خیر و عافیت کے لیے دعا گو ہوں۔‘‘
وزارت خزانہ
پبلک سیکٹر بینکوں  کے تقریباً 72 فیصد مالی لین دین ڈیجیٹل چینلوں کے ذریعے کئے گئے
ڈیجیٹل چینلوں پر سرگرم صارفین کی تعداد مالی سال 2019-20 کے 3.4 کروڑ کے مقابلے میں مالی سال 2020-21 میں دوگنی ہوکر 7.6 کروڑ ہوگئی
نئی دہلی، 10/اگست 2020 ۔ پبلک سیکٹر کے بینکوں  کے تقریباً 72 فیصد مالی لین دین اب ڈیجیٹل چینلوں کے ذریعے کئے جارہے ہیں اور ڈیجیٹل چینلوں پر سرگرم صارفین کی تعداد مالی سال 2019-20 کے 3.4 کروڑ کے مقابلے میں مالی سال 2020-21 میں دوگنی ہوکر 7.6 کروڑ ہوگئی ہے۔ یہ بات خزانہ کے مرکزی وزیر مملکت ڈاکٹر بھاگوت کسن راؤ کراڈ نے آج راجیہ سبھا میں ایک سوال کے تحریری جواب میں بتائی۔
وزیر موصوف نے کہا کہ تاہم بینکنگ کے لئے لائسنس ریزرو بینک آف انڈیا  کے ذریعے دیا جاتا ہے اور آر بی آئی نے بتایا ہے کہ فی الحال ڈیجیٹل بینکوں کے لئے الگ سے لائسنسنگ زمرہ کی تشکیل اس کے زیر غور نہیں ہے۔
وزیر موصوف نے ڈیجیٹل بینکنگ کی سہولت دستیاب کرانے کے لئے متعدد اقدامات کا ذکر کیا، جن میں شامل ہیں:
1.
 سرکاری شعبے کے بینکوں  کے تحت ایز ریفارمس ایجنڈا –
- پی ایس بی کے ذریعے فراہم کی جانے والی خدمات ، صارف دوست خصوصیات  اور کسٹمر انٹرفیس پر دستیاب علاقائی زبانوں  کی اوسط تعداد میں اضافہ کرکے موبائل بینکنگ اور انٹرنیٹ بینکنگ تک رسائی بڑھائی گئی ہے۔
- اَن سکیورڈ پرسنل لون ، بہت چھوٹی کمپنیوں کے لئے لون  اور بہت چھوٹی، چھوٹی اور اوسط درجے کی کمپنیوں  کے لئے بڑے پی ایس بی میں اِنڈ-ٹو-اِنڈ آٹومیٹڈ ڈیجیٹل لینڈنگ کو متعارف کرایا گیا ہے۔
- سبھی سات بڑے پی ایس بی میں ڈیجیٹل چینلوں کے توسط سے ڈیجیٹل ریٹیل لون ریکویسٹ اِنیشیشن شروع کیا گیا ہے، اس کا نتیجہ یہ ہوا ہے کہ مالی سال 2020-21 میں شروع کئے گئے لون سے متعلق درخواستوں کے حوالے سے ریٹیل ڈس برسمنٹ بڑھ کر 40819 کروڑ روپئے ہوگیا ہے۔
- صارفین کی ضرورت کے مطابق اینالیٹکس بیسڈ کریڈٹ آفرس کو رفتار دی گئی ہے، جس کا نتیجہ 49777 کروڑ روپئے کے تازہ ریٹیل لون ڈس برسمنٹ کی شکل میں نظر آیا ہے، جو کہ مالی سال 2020-21 میں سات بڑے پی ایس بی کے ذریعے دیے گئے ہیں۔
 پنشن یافتگان کے لئے شروع کی گئی حکومت کی جیون پرامان پہل میں پنشن پانے والوں کو اس بات کا اہل بنایا ہے کہ وہ اپنا سالانہ لائف سرٹیفکیٹ آن لائن اپڈیٹ کرسکیں۔
 ٹرائنگولیشن آف کریڈٹ بیورو، انکم ٹیکس اور اشیاء و خدمات ٹیکس  ڈیٹا کو بروئے کار لاتے ہوئے PSBloansin59minutes.com کے توسط سے بغیر کسی کانٹیکٹ کے ڈیجیٹل لینڈنگ کا آغاز کیا گیا ہے، تاکہ بہت چھوٹی، چھوٹی اور اوسط درجے کی کمپنیوں ، ہوم لون، پرسنل لوناور آٹوموبائل لون کے لئے آن لائن اصولی منظوری دی جاسکے۔
 ٹریڈ ریسیویبل ڈس کاؤنٹنگ سسٹم  پلیٹ فارم پر پی ایس بی کے آن بورڈنگ کے توسط سے مسابقتی بنیاد پر ایم ایس ایم ای کے لئے آن لائن بل ڈس کاؤنٹنگ کا آغاز کیا گیا ہے۔
وزیراعظم کا دفتر
وزیر اعظم نے بہترین اوریجنل گانے ‘ناٹو ناٹو’ کے لیے گولڈن گلوب ایوارڈ جیتنے پر آر آر آر ٹیم کو مبارکباد دی
وزیر اعظم جناب نریندر مودی نے بہترین اوریجنل گانے ’ناٹو ناٹو‘ کے لیے گولڈن گلوب ایوارڈ جیتنے پر آر آر آر کی پوری ٹیم کو مبارکباد دی ہے۔
آر آر آر مووی کے ایک ٹویٹ کا اشتراک کرتے ہوئے، وزیر اعظم نے ٹویٹ کیا؛
"ایک بہت ہی خاص کامیابی! ایم ایم کیراوانی، پریم رکشیت، کالا بھیروا، چندربوس، راہل سپلی گنج کو مبارکباد۔ میں ایس ایس راجامولی، جونیئر این ٹی آر، رام چرن اور آر آر آر مووی کی پوری ٹیم کو بھی مبارکباد دیتا ہوں۔ اس باوقار اعزاز نے ہر ہندوستانی کو بے حد فخر کے جذبے سے سرشار کیا ہے’’۔